PATVIRTINTA

Šilalės rajono savivaldybės administracijos direktoriaus

2019 m. gruodžio 10 d.

 įsakymu Nr. 996

 3 priedas

**ŠILALĖS RAJONO SAVIVALDYBĖS**

**2020 METŲ BIUDŽETINIŲ ĮSTAIGŲ PINIGINĖS IR NATŪRINĖS IŠLAIDŲ NORMOS**

Lėšų poreikis planuojamas pagal kiekvieną ekonominės klasifikacijos išlaidų straipsnį.

 **1. Išlaidos darbo užmokesčiui:**

1.1. Minimali mėnesio alga, kitos išmokos bei dydžiai, taikomi pagal Lietuvos Respublikos Seimo įstatymus bei Vyriausybės nutarimus:

1.1.1. bazinė mėnesio alga – 176,0 Eur,

1.1.2. minimali mėnesio alga – 607,00 Eur,

1.1.3. bazinė socialinė išmoka (anksčiau – MGL) – 39,0 Eur per mėnesį vienam gyventojui,

1.1.4. valstybės remiamos pajamos – 125,0 Eur per mėnesį kiekvienam šeimos nariui.

1.2. Apskaičiuojant lėšų poreikį darbo užmokesčiui, neviršyti nustatytų Savivaldybės tarybos ar Savivaldybės administracijos direktoriaus teisės aktais planuojamiems metams patvirtintą maksimalų pareigybių (etatų) skaičių.

1.3. Skaičiuojant darbo užmokesčio poreikį kūrikams, darbo užmokestis skaičiuojamas 6 mėnesiams, kartu numatant lėšas kompensacijai už nepanaudotas atostogas.

1.4. Į darbo užmokesčio pinigais straipsnį (2.1.1.1.1.1) įtraukiamos visos subjekto išlaidos, susijusios su jo darbo santykiais, t. y. pagrindinis darbo užmokestis, papildomas užmokestis už viršvalandžius, naktinį darbą ir darbą poilsio ir švenčių dienomis, darbo užmokestis mokymosi laikotarpiu, priedai, priemokos, premijos, metinis papildomas atlyginimas, išmokami atostoginiai, kompensacijos už nepanaudotas atostogas ar kitos su darbo santykiais susijusios išmokos. Prie darbo užmokesčio pinigais priskiriamos socialinio draudimo įmokos, išskaitomos iš darbo užmokesčio, ir gyventojų pajamų mokesčio dalis, išskaitoma iš darbo užmokesčio, bei kitos išskaitomos sumos, išskyrus įmokas, nurodytas darbdavių socialinės paramos straipsnyje (2.7.3).

**2. Išlaidos socialinio draudimo įmokoms:**

2.1. Socialinio draudimo įmokos – iš subjekto lėšų draudėjų (darbdavių) mokamos įstatymų nustatyto dydžio įmokos nuo darbuotojams apskaičiuoto darbo užmokesčio ir įmokos už darbuotojus, gaunančius mažesnį darbo užmokestį nei Vyriausybės patvirtinta minimalioji mėnesinė alga. Šiam straipsniui nepriskiriamos įmokos, kurios išskaičiuojamos iš darbo užmokesčio (2.1.1.1.1.1).

**3. Išlaidos mitybai:**

3.1. Ikimokyklinių įstaigų 1 vaiko dienos maitinimo kaina:

3.1.1. vaikams iki 3 metų (lopšelio grupė) – 1,73 Eur;

3.1.2. vaikams nuo 3 iki 7 metų (darželio grupė) – 1,97 Eur.

3.2. 1 vaiko lankytų dienų skaičius lopšelyje-darželyje – iki 190.

3.3. Vaikadieniai planuojami pagal 2-jų metų vidurkį arba pagal apyskaitinius duomenis, atsižvelgiant į numatomus pakeitimus.

3.4. Apskaičiuojant lėšų poreikį mitybos išlaidoms, iš bendros sumos atimama tėvų įmokų suma. Tėvų įmokos planuojamos pagal Savivaldybės tarybos patvirtintus įkainius ir taikomas lengvatas.

3.5. Šilalės rajono savivaldybės Pajūrio vaikų globos namuose (vienos paros maitinimo išlaidų norma vienam vaikui):

3.5.1. nuo 1 iki 3 metų amžiaus vaikui – 2,65 Eur;

3.5.2. nuo 4 iki 6 metų amžiaus vaikui – 2,68 Eur;

3.5.3. nuo 7 iki 14 metų amžiaus vaikui – 3,19 Eur;

3.5.4. nuo 15 iki 18 metų amžiaus vaikui – 3,33 Eur.

3.6. Šilalės rajonosocialinių paslaugų namuose:

3.6.1. vienam globotiniui (rūpintiniui) vienos paros maitinimo išlaidų norma:

3.6.1.1. nuo 7 iki 14 metų amžiaus vaikui – 2,98 Eur;

3.6.1.2. nuo 15 iki 18 metų amžiaus vaikui – 3,48 Eur.

3.6.2. vaikų dienos centro lankytojui:

3.6.2.1. mokslo metų laikotarpiu vienos dienos maitinimo išlaidų norma:

 3.6.2.1.1. nuo 7 iki 14 metų amžiaus vaikui – 0,52 Eur;

 3.6.2.1.2. nuo 15 iki 18 metų amžiaus vaikui – 0,64 Eur.

3.6.2.2. atostogų laikotarpiu vienos dienos maitinimo išlaidų norma:

 3.6.2.2.1. nuo 7 iki 14 metų amžiaus vaikui – 2,32 Eur;

 3.6.2.2.2. nuo 15 iki 18 metų amžiaus vaikui – 2,66 Eur.

**4. Išlaidos medikamentams ir medicininėms prekėms bei paslaugoms** (įskaitant darbuotojų sveikatos tikrinimą):

4.1. Ikimokyklinių įstaigų 1 vaikui – 0,87 Eur per metus;

4.2. Šilalės rajono savivaldybės Pajūrio vaikų globos namų 1 globojamam vaikui – 0,17 Eur vienai parai;

4.3. Šilalės rajonosocialinių paslaugų namuose vienai parai medikamentų išlaidų norma vienam vaikui – 0,40 Eur;

4.4. Darbuotojų sveikatos tikrinimą skaičiuoti pagal būtiną poreikį.

**5. Išlaidos ryšių įrangai ir ryšių paslaugoms** (telefonų, interneto, faksų, radiotelefonų, mobiliojo ryšio telefonų ir kitų ryšių paslaugų išlaidos, taip pat pašto siuntimo, ryšio linijos įrengimo ir kitos su ryšių paslaugomis susijusios išlaidos):

5.1. Limitas fiksuoto ryšio pokalbiams (Eur) – nustatomas vienam abonentui:

5.1.1. Šilalės rajono savivaldybės administracijos skyriams vienam valstybės tarnautojui ar darbuotojui – 5,0 Eur/mėn. pagal Šilalės rajono savivaldybės administracijos direktoriaus 2017 m. rugpjūčio 11 d. įsakymą Nr. DĮV-1098 „Dėl Šilalės rajono savivaldybės administracijos valstybės tarnautojų ir darbuotojų tarnybinių telefonų ir judriojo ryšio“;

5.1.2. Seniūnijoms vienam valstybės tarnautojui ar darbuotojui – 10,0 Eur/mėn. pagal Šilalės rajono savivaldybės administracijos direktoriaus 2018 m. vasario 20 d. įsakymą Nr. DĮV-185 „Dėl Šilalės rajono savivaldybės administracijos seniūnijų valstybės tarnautojų ir darbuotojų tarnybinių telefonų ir judriojo ryšio“;

5.1.3. Pradinio ugdymo skyriams, pagrindinėms, vidurinėms mokykloms ir gimnazijoms 1 abonentui – iki 15,0 Eur/mėn.;

5.1.4. Kitoms biudžetinėms įstaigoms 1 abonentui – iki 15,0 Eur/mėn.

5.2. Abonentinis mokestis (Eur) – nustatomas atsižvelgiant į sudarytas sutartis su paslaugų tiekėjais ir fiksuoto ryšio abonentų skaičių.

5.3. Mobiliojo ryšio telefono:

5.3.1. Savivaldybės administracijos skyriams 1 abonentui – iki 2,0 Eur/mėn.;

5.3.2. Seniūnijoms 1 abonentui – iki 1,0 Eur/mėn.;

5.3.3. Kitoms biudžetinėms įstaigoms 1 abonentui – iki 10,0 Eur/mėn.

5.4. Interneto ryšio išlaidos:

5.4.1. Abonentinis mokestis 1 interneto linijai pagal faktiškai sudarytas paslaugų teikimo sutartis;

5.4.2. Interneto paslaugos – 6,0 Eur (1 mėnesiui, 1 darbuotojui, kuris naudojasi internetu).

5.5. Pašto siuntimo išlaidos (joms priskiriamos vokų, pašto ženklų pirkimo ir kita):

5.5.1. Savivaldybės administracijos skyriams – 20,0 Eur/mėn.;

5.5.2. Seniūnijoms – 10,0 Eur /mėn.;

5.5.3. Kitoms biudžetinėms įstaigoms – 10,0 Eur /mėn.

5.6. Telefono stotelės aptarnavimui 1 abonentui – 2,0 Eur/mėn.

**6. Išlaidos transportui išlaikyti ir transporto paslaugoms** (nuosavybės, patikėjimo teise valdomų, naudojamų pagal nuomos arba panaudos sutartis automobilių ir kitų transporto priemonių degalų, nuomos, eksploatacijos, remonto, transporto draudimo, parkavimo, apsaugos sistemos (signalizacijos) įrengimo ir kitos panašios išlaidos ir taip pat priskiriamos kompensacijos darbuotojams, naudojantiems netarnybinius automobilius tarnybos reikmėms išlaidos)**:**

6.1. Kuro sunaudojimo norma (l/100 km) – įstaigos vadovo patvirtinta atskiros transporto priemonės kuro sunaudojimo norma;

6.2. Kuro vieno litro kaina 2019 m. sausio 1 d. su PVM:

6.2.1. benzinas A-95 – 1,16 Eur;

6.2.2. dyzelinis kuras – 1,20 Eur.

6.3. Tepalų vieno litro kaina:

6.3.1. mineralinė alyva – 3,30 Eur;

6.3.2. pusiau sintetinė alyva – 3,90 Eur;

6.3.3. sintetinė alyva – 6,30 Eur.

6.4. Autobusų ir mikroautobusų išlaidos kurui įsigyti skaičiuojamos pagal metinę automobilių ridą:

6.4.1. mokinių pavėžėjimo mokyklinių autobusų metinė rida apskaičiuojama vienos dienos maršruto ilgį padauginus iš 195 mokslo dienų skaičiaus;

6.4.2. Švietimo kokybės ir mokymosi aplinkos užtikrinimo programos (Nr. 7) Mokytojų, mokinių, savivaldybės specialistų pavežimas į renginius, olimpiadas, varžybas, vykdyti priežiūrą ir kt. priemonei (07.01.05.03.) – mokinių vežiojimui į egzaminus, konkursus ir kt. nepriklausomai nuo to, ar mokykla turi autobusą ar ne, planuoti bendrojo lavinimo vidurinėms mokykloms, gimnazijoms - iki 579 Eur per metus, kitoms įstaigoms – 290,0 Eur;

6.4.3. Viešosios bibliotekos metinė vieno automobilio rida – iki 25000 km;

6.4.4. Kultūros centro mikroautobuso metinė rida – iki 30000 km;

6.4.5. Šilalės sporto mokyklos mikroautobuso metinė rida – iki 30000 km;

6.4.6. Šilalės rajono savivaldybės visuomenės sveikatos biuro metinė vieno automobilio rida – iki 10000 km;

6.4.7. kitų biudžetinių įstaigų autobuso ar mikroautobuso metinė rida – iki 10000 km.

6.5. Tarnybiniams lengviesiems automobiliams išlaidos kurui įsigyti skaičiuojamos pagal metinę automobilių ridą:

6.5.1. Savivaldybės administracijos metinė vieno automobilio rida – iki 40000 km;

6.5.2. seniūnijų metinė vieno automobilio rida – iki 20000 km;

6.5.3. Šilalės rajono socialinių paslaugų namų metinė vieno automobilio rida – iki 90000 km;

6.5.4. Kitų biudžetinių įstaigų metinė vieno automobilio rida – iki 20000 km.

6.6. Įstaigos ar seniūnijos teritorijos plotui prižiūrėti, kurui žoliapjovei ir želdiniams 1 arui – iki 1,50 Eur per metus.

6.7. Lėšų poreikis civilinės atsakomybės draudimo išlaidoms apskaičiuojamas atsižvelgiant į faktinį automobilių skaičių bei pasirašytas draudimo sutartis, techninei apžiūrai – atsižvelgiant į planuojamų atlikti techninių apžiūrų skaičių.

6.8. Lėšų poreikis transporto priemonių remontui ir atsarginėms dalims apskaičiuojamas atsižvelgiant į faktinę transporto priemonių būklę, įstaiga pateikia išlaidų poreikį pagrindžiančius skaičiavimus.

6.9. Įstaigos, neturinčios automobilių, transporto nuomos išlaidas skaičiuoja vadovaudamosi Šilalės rajono savivaldybės tarybos 2013 m. spalio 24 d. sprendimo Nr. T1-251 „Dėl tarnybinių lengvųjų automobilių naudojimo Šilalės rajono savivaldybės biudžetinėse ir viešosiose įstaigose“ (Šilalės rajono savivaldybės tarybos 2016 m. spalio 27 d. sprendimo Nr. T1-255 redakcija) 4.2 papunkčiu – neviršyti savivaldybės biudžeto išlaikomos biudžetinės įstaigos išlaidoms tarnybiniam transportui išlaikyti, nuomotis – iki 3 procentų darbo užmokesčio asignavimų, Šilalės rajono savivaldybės administracija, seniūnijos – iki 5,0 procentų asignavimų darbo užmokesčiui.

**7. Išlaidos aprangai ir patalynei** (patalynės, specialių drabužių, uniformų ir kitos aprangos bei avalynės įsigijimo, skalbimo, tvarkymo ir nuomos išlaidos)**:**

7.1. ikimokyklinių įstaigų 1 vaikui – iki 6,0 Eur per metus;

7.2. Šilalės rajono savivaldybės Pajūrio vaikų globos namų 1 globojamam vaikui:

7.2.1. aprangos išlaidų norma – 810,0 Eur per metus;

7.2.2. patalynės ir kito minkšto inventoriaus išlaidų norma – 185,0 Eur per metus.

7.3. Šilalės rajonosocialinių paslaugų namuose:

7.3.1. aprangos išlaidų norma vienam vaikui – 811,0 Eur per metus;

7.3.2. patalynės ir kito minkšto inventoriaus išlaidų norma vienam vaikui – 185,0 Eur per metus.

7.4. Šilalės sporto mokyklos 1 mokiniui – iki 3,0 Eur per metus.

7.5. Vaikų skaičius – prognozuojamas 2020 metų vaikų skaičius įstaigose.

7.6. Lėšų poreikis kitoms savivaldybės biudžetinėms įstaigoms apskaičiuojamas atsižvelgiant į būtiną poreikį pagal aprangos ir patalynės pavadinimus, kiekius ir kainas.

**8. Išlaidos komandiruotėms**:

8.1. švietimo įstaigų darbuotojui (neįskaitant aptarnaujančio personalo ir bendrojo lavinimo mokyklų pedagogų, kuriems atlyginimas mokamas iš specialios tikslinės dotacijos mokymo lėšų skirtų) – iki 6,0 Eur per metus;

8.2. kultūros įstaigų 1 darbuotojui ( neįskaitant aptarnaujančio personalo) – iki 10,0 Eur per metus;

8.3. Savivaldybės administracijai, skyriams ir seniūnijoms 1 darbuotojui (neįskaitant aptarnaujančio personalo) – iki 1,5 proc. nuo bendro metinio darbo užmokesčio fondo.

**9. Išlaidos gyvenamųjų vietovių viešajam ūkiui** (gyvenamųjų vietovių tvarkymui, gatvių ir jų apšvietimui, parkų, žaliųjų plotų ir želdinių priežiūrai (išskyrus išlaidas parkų ir skverų želdiniams, kurios pagal 16-ąjį viešojo sektoriaus apskaitos ir finansinės atskaitomybės standarto „Biologinis turtas ir mineraliniai ištekliai“), vandens telkinių ir paplūdimių valymui, pakrančių tvirtinimui, viešųjų pirčių, viešųjų tualetų, suoliukų priežiūros išlaidos ir kitiems priežiūros darbams atlikti.):

9.1. Gatvių apšvietimo išlaidos skaičiuojamos pagal faktines 2019 m. išlaidas, atsižvelgiant į kainų pakeitimus. Nurodomas gyvenviečių skaičius, apšviečiamų gatvių ilgis km, lempų skaičius, jų galingumas voltais (W ) ir apšvietimo valandos.

9.2. Atliekų tvarkymo išlaidos ( gatvių, aikščių, kelių, turgaviečių, parkų ir kt. valymas, kapinių priežiūra, atliekų surinkimas ir apdorojimas ir kt.) skaičiuojamos pagal faktines 2019 m. išlaidas, atsižvelgiant į pakeitimus ir būtinumą.

**10. Išlaidos materialiojo ir nematerialiojo turto nuomai (**pramonės, prekybos įrangos, medicininės įrangos, žemės ūkio technikos, įrenginių, statybinės technikos, nekilnojamojo turto ir kito nuomos išlaidos):

10.1. Skaičiuojamos pagal sudarytas sutartis (išskyrus transporto priemones).

**11. Išlaidos materialiojo turto paprastojo remonto prekėms ir paslaugoms:**

11.1. Smulkiam patalpų remontui atlikti:

11.1.1. ikimokyklinėse ugdymo įstaigose – iki 130,0 Eur vienai grupei;

11.1.2. bendrojo lavinimo mokykloms – iki 160,0 Eur vienam komplektui;

11.1.3. kitoms biudžetinėms įstaigoms – iki 2000,0 Eur, esant būtinumui.

**12. Išlaidos kvalifikacijos kėlimui**:

12.1. Kvalifikacijos kėlimo išlaidos apima darbuotojų profesinės kvalifikacijos, įgūdžių, žinių tobulinimo išlaidas. Prie šių išlaidų taip pat priskiriamos išlaidos darbuotojų stažuotėms organizuoti, seminarams, konferencijoms, kursams, pratyboms, paskaitoms rengti ir pan.

**13. Išlaidos ekspertų ir konsultantų paslaugoms:**

13.1.Prie šių išlaidų priskiriamos už ekspertų ir konsultantų suteiktas intelektines paslaugas: atliktas galimybių studijas, mokslinius, statistinius, ekonominius, sociologinius, laboratorinius ir kitus tyrimus, studijas, analizes, vertinimus, audito įmonių atliekamus auditus, teisines paslaugas, finansų konsultacines paslaugas ir pan.

**14. Išlaidos komunalinėms paslaugoms** (šildymo įskaitant šildymui skirto skystojo ir kietojo kuro įsigijimo, atvežimo, paruošimo išlaidos)**:**

14.1. Skaičiuojamos pagal paskutinių 3-jų metų faktinį šiluminės energijos (kuro) suvartojimo vidurkį. Papildomai būtina įvertinti šildomų patalpų ploto pasikeitimą bei šildymo sistemų ir pastatų rekonstrukciją.

14.2. Nurodomas šildomas plotas kv. m ir kuro poreikis (kWh, t, kub. m ir kt.).

14.3. Vienos tonos akmens anglies kaina – 180,0 Eur su PVM ir pristatymu, mišrių malkų (su pristatymu, paruošimu ir PVM) – 37,0 Eur/kub. m, durpių briketai – 100,0 Eur/t, pjuvenų briketai – 180,0 Eur /t.

14.4. Centralizuoto šildymo išlaidos skaičiuojamos pagal Savivaldybės tarybos sprendimus.

**15. Išlaidos komunalinėms paslaugoms** (elektros energijos, skirtos apšvietimui, šildymui ir kitoms reikmėms, išlaidos):

15.1. Elektros energijos apšvietimui ir šildymui išlaidos skaičiuojamos pagal 3-jų metų sunaudojimo vidurkį, o esant nukrypimų – pagal faktinius skaičiavimus. Būtina įvertinti elektros tinklų plėtrą bei vykdomą patalpų renovaciją ir tuo metu galiojančias kainas.

**16. Išlaidos komunalinėms paslaugoms** (vandentiekio ir kanalizacijos paslaugų apmokėjimui):

16.1. Skaičiuojamos pagal paskutinių 3 metų faktinį vandens suvartojimo bei nuotekų vidurkį, įvertinus prognozuojamus šalto vandens suvartojimo pakeitimus.

16.2. Šalto vandens tiekimas kitiems vartotojams:

16.2.1. UAB „Šilalės vandenys“ 2020 m. sausio 1 d.:

16.2.1.1. geriamojo šalto vandens – 1,09 Eur už 1 kub. m su PVM;

16.2.1.2. nuotekų tvarkymas – 1,36 Eur už 1 kub. m su PVM;

16.2.1.3. vidutinė pardavimo kaina kitiems vartotojams – 5,06 Eur skaitikliui per mėn.

**17. Išlaidos komunalinėms paslaugoms** (šiukšlių išvežimui) :

17.1. Šiukšlių išvežimas – pagal sudarytas sutartis ir tuo metu galiojančias kainas.

**18. Išlaidos informacinių technologijų prekių ir paslaugoms** (priskiriamos informacinių technologijų prekių nuomos išlaidos, informacinių technologijų prekių įsigijimo išlaidos apima kompiuterinės technikos ir kompiuterinės technikos dalių įsigijimo išlaidas, monitorių, spausdintuvų, kopijavimo bei daugiafunkcinių aparatų, spausdintuvų dažų, USB laikmenų ir kitas informacinių technologijų prekių įsigijimo išlaidas):

18.1. Informacinių technologijų paslaugų įsigijimo išlaidos apima:

18.1.1. taikomosios programinės įrangos priežiūros ir modifikavimo paslaugų išlaidas;

18.1.2. sisteminės programinės įrangos administravimo paslaugų išlaidas;

18.1.3. informacinių ir ryšių technologijų infrastruktūros priežiūros, remonto ir administravimo paslaugų išlaidas;

18.1.4. programinės įrangos licencijų nuomos (licencijų termino pratęsimo) išlaidas, išskyrus atvejus, kai pagal Lietuvos Respublikos finansų ministro 2008 m. liepos 16 d. įsakymo Nr. 1K-238 „Dėl Viešojo sektoriaus apskaitos ir finansinės atskaitomybės 13-ojo standarto patvirtinimo“ nuostatas tokia nuoma būtų laikoma licencijų įsigijimu;

18.1.5. programinės įrangos licencijų priežiūros ir palaikymo paslaugų ir kitų panašių paslaugų išlaidas.

18.2. vienam kompiuteriui, kurio naudojimo laikas daugiau kaip 3 metai – iki 30,0 Eur per metus;

18.3. vienam kopijavimo aparatui – iki 100,0 tūkst. kopijų, iki 870,0 Eur per metus;

18.4. lėšų poreikis apskaičiuojamas atsižvelgiant į faktinę ilgalaikio materialiojo turto būklę, nustatytus prioritetus, įstaigai pateikiant išlaidų poreikį pagrindžiančius skaičiavimus.

**19. Reprezentacinės išlaidos:**

19.1. Prekių ir paslaugų įsigijimo išlaidos skiriamos reprezentacijai vadovaujantis Lietuvos Respublikos valstybės biudžeto lėšų naudojimo reprezentacinėms išlaidoms taisyklėmis, patvirtintomis Lietuvos Respublikos Vyriausybės 2002 m. birželio 17 d. nutarimu Nr. 919, ir Lietuvos Respublikos Vyriausybės 1998 m. rugpjūčio 3 d. nutarimu Nr. 990 „Dėl reprezentavimo fondų“, išskyrus iš reprezentavimo fondų skiriamas pašalpas asmenims, patyrusiems sužalojimų stichinių nelaimių metu, kurios rodomos kitų išlaidų straipsnyje.

19.2. Šilalės rajono savivaldybės tarybai ir Šilalės rajono savivaldybės administracijai – iki 1,0 proc. nuo asignavimų, skirtų išlaidoms,

19.3. Šilalės rajono savivaldybės administracijos skyriams bei seniūnijoms – iki 1,0 proc. nuo asignavimų, skirtų išlaidoms,

19.4. Kitoms Savivaldybės biudžetinėms įstaigoms – iki 1,0 proc. nuo asignavimų, skirtų išlaidoms.

**20.** **Išlaidos kitoms prekėms ir paslaugoms –** ūkinio inventoriaus įsigijimui(kanceliarinių prekių, spaudinių, smulkių įrankių, ūkinių medžiagų, baldų ir kitos ūkinio inventoriaus išlaidos):

20.1. švietimo įstaigų 1 vaikui arba moksleiviui (iš aplinkos lėšų):

20.1.1. ikimokyklinių įstaigų – iki 12,0 Eur per metus;

20.1.2. pradinio ugdymo skyriams, pagrindinėms – iki 6,0 Eur per metus;

20.1.3. vidurinėms mokykloms, gimnazijoms – iki 12,0 Eur per metus;

20.1.4. neformaliojo švietimo įstaigoms – iki 6,0 Eur per metus.

20.2. Šilalės rajono savivaldybės Pajūrio vaikų globos namų 1 globojamam vaikui – iki 110,0 Eur per metus;

20.3. Šilalės rajono savivaldybės viešajai bibliotekai – iki 300,0 Eur per mėn.;

20.4. Šilalės rajono savivaldybės kultūros centrui – iki 300,0 Eur per mėn.;

20.5. Šilalės rajono savivaldybės administracijos skyriams ir jų padaliniams 1 darbuotojui – iki 300,0 Eur per metus;

20.6. Seniūnijoms 1 darbuotojui – iki 150,0 Eur per metus;

20.7. Kitoms biudžetinėms įstaigoms – iki 150,0 Eur per mėn.

20.8. Lėšų poreikis apskaičiuojamas atsižvelgiant į būtiną poreikį ir prioritetus pagal prekių grupių pavadinimus, kiekius ir kainas.

**21. Išlaidos kitoms prekėms ir paslaugoms** (mokesčiai bankams už pavedimus ir kitas jų paslaugas, komisiniai mokesčiai, kasmetiniai (periodiniai) narystės mokesčiai (mokami siekiant gauti tam tikras paslaugas) tarptautinėms ir kitoms organizacijoms, išlaidos spaudos prenumeratai, draudimo įmokos, išskyrus transporto priemonių draudimą, kuris priskiriamas transporto išlaikymo ir transporto paslaugų įsigijimo išlaidoms (2.2.1.1.1.06), ir pan.):

21.1. Kalėdų šventinių renginių organizavimui:

21.1.1. seniūnijos – iki 5,0 Eur vienam ikimokyklinio amžiaus vaikui;

21.1.2. švietimo įstaigos – iki 5,0 Eur vienam vaikui arba mokiniui.

21.2. Šilalės rajono savivaldybės Pajūrio vaikų globos namai – kiekvieną mėnesį globotiniui (rūpintiniui) planuoti iki 0,4 MGL smulkioms išlaidoms.

21.3. Šilalės rajono socialinių paslaugų namai – iki 2,0 Eur/vienas skalbimas.

21.4. Savivaldybės administracijos direktoriaus rezervas, išmokos Tarybos nariams, banko paslaugos ir kitos neišvardintos išlaidos (informacija spaudai, teismo išlaidos ir t.t.) skaičiuojamos pagal būtiną poreikį.

**22. Išlaidos palūkanoms ir paskoloms dengti:**

22.1. Skaičiuojamos pagal sudarytas ir numatomas sudaryti sutartis.

**23. Išlaidos subsidijoms:**

23.1. Skaičiuojamos už patirtus nuostolius važiuojant visuomenei būtinais vietinio reguliaraus susisiekimo autobusų maršrutais pagal Šilalės rajono savivaldybės tarybos 2014 m. lapkričio 27 d. sprendimą Nr. T1-270 „Dėl Šilalės rajono savivaldybės tarybos 2010 m. gruodžio 28 d. sprendimo Nr. T1-321 „Dėl keleivinio kelių transporto viešųjų paslaugų teikimo ir nuostolių kompensavimo“ pakeitimo“.

23.2. Subsidijos mokamos tik gamintojams, o ne galutiniams vartotojams, pvz. kompensuojami nuostoliai vežėjams, vežantiems keleivius vietinio reguliaraus susisiekimo autobusų maršrutais ir t.t.

**24. Išlaidos socialinei paramai** (socialinei paramai (socialinės paramos pašalpoms) natūra priskiriamos išlaidos: nemokamo maitinimo, nemokamo vežimo, kompensacijų už šildymą, savivaldybių (pagal sudarytas sutartis su senelių globos įstaigomis) patiriamos pagyvenusių žmonių apgyvendinimo senelių globos namuose paslaugų ir kitų susijusių paslaugų (pvz., maitinimo, užimtumo organizavimo ir pan.) įsigijimo išlaidos ir pan.):

24.1. Pašalpos skaičiuojamos pagal priimtus teisės aktus ir pagal pašalpų rūšis atskirai, atsižvelgiant į 2018 m. padarytas išlaidas ir pakeitimus.

**25. Išlaidos darbdavių socialinei paramai –** išmokos, kurios pervedamos ne per socialinio draudimo sistemą, t. y. valstybės institucijų ir įstaigų mokama socialinė parama pinigais arba teikiama natūra savo darbuotojams (arba darbuotojų, gaunančių pašalpas, paveldėtojams ir išlaikytiniams).

25.1. Gali būti teikiamos tokios paramos rūšys:

25.1.1. nenutrūkstamas darbo užmokesčio mokėjimas ligos atveju (už pirmas dvi ligos dienas);

25.1.2. išmokos įvykus nelaimingam atsitikimui;

25.1.3. išmokos namų ūkiams, išmokos studijoms ir kt. išmokos;

25.1.4. su darbu užsienyje susijusių išlaidų kompensacijos;

25.1.5. parama esant sunkiai materialinei būklei, mirties ir kitais atvejais;

25.1.6. bendros medicininės išlaidos, nesusijusios su darbuotojų darbu;

25.1.7. išlaidos už buvimą sanatorijose ir pensionuose;

25.1.8. žalos dėl profesinės ligos atlyginimo lėšos;

25.1.9. išeitinės išmokos.

**26. Išlaidos materialiajam ir nematerialiajam turtui įsigyti:**

26.1. Lėšų poreikis apskaičiuojamas atsižvelgiant į materialiojo ir nematerialiojo turto būtiną poreikį ir nustatytus prioritetus, pagal turto pavadinimus, kiekius, numatomas kainas.

**27. Išlaidos valstybinėms (perduotoms savivaldybėms) funkcijoms :**

27.1. Biudžetinės įstaigos, Šilalės rajono savivaldybės administracijos Buhalterinės apskaitos skyrius, Šilalės rajono savivaldybės administracijos Finansų skyrius, seniūnijos, Priešgaisrinė tarnyba, ir kt. atskirai pateikia lėšų poreikio valstybinėms (perduotoms savivaldybėms) funkcijoms vykdyti skaičiavimus (pagal Lietuvos Respublikos vietos savivaldos įstatymo 7 straipsnį) pagal patvirtintus Lietuvos Respublikos įvairių ministerijų ministrų įsakymus „Dėl Valstybinėms (perduotoms savivaldybėms) funkcijoms atlikti lėšų apskaičiavimo metodikos patvirtinimo“ bei Šilalės rajono savivaldybės administracijos direktoriaus 2012 m. rugpjūčio 17 d. įsakymą Nr. DĮV-1135 „Dėl Šilalės rajono savivaldybės valstybinėms (valstybės perduotoms savivaldybėms) funkcijoms atlikti lėšų planavimo, naudojimo kontrolės bei atsiskaitymo tvarkos aprašo“.

**28. Išlaidos mokymo lėšoms** pagal Mokymo lėšų apskaičiavimo, paskirstymo ir panaudojimo tvarkos aprašą (patvirtintą Lietuvos Respublikos Vyriausybės 2018 m. gruodžio 27 d. nutarimu Nr. 1356):

28.1. Skaičiuojamos vadovaujantis Lietuvos Respublikos Vyriausybės 2018 m. gruodžio 27 d. nutarimu Nr.1356 patikslintu Mokymo lėšų apskaičiavimo, paskirstymo ir panaudojimo tvarkos aprašu, Šilalės rajono savivaldybės tarybos 2018 m. rugsėjo 27 d. sprendimu Nr. T1-200 „Dėl Šilalės rajono savivaldybės specialiosios tikslinės dotacijos mokymo lėšų dalies, tenkančios savivaldybei, apskaičiavimo, paskirstymo ir panaudojimo tvarkos aprašo patvirtinimo“, kuriuos galite rasti Šilalės rajono savivaldybės tinklalapyje [www.silale.lt](http://www.silale.lt) „Teisinė informacija“, „Tarybos sprendimai“.

28.2. **Mokykla apskaičiuotas mokymo lėšas naudoja** (Finansavimo kodas Nr. 141 ML/MOK):

28.2.1. ugdymo planui (ugdomajai veiklai) įgyvendinti (darbo užmokesčiui pagal ugdymo planą mokėti, taip pat sumokėti už ikimokyklinį ir priešmokyklinį ugdymą, finansuojamą iš mokymo lėšų) (straipsnis – 2.1.1.1.1.1);

28.2.2. vadovėliams ir kitoms mokymo priemonėms (įsigyti ir nuomoti, įskaitant ir skaitmenines versijas) (straipsnis – 2.1.1.1.1.30);

28.2.3. mokinių pažintinei veiklai ir profesiniam orientavimui (straipsnis – 2.1.1.1.1.30);

28.2.4. mokytojų ir kitų ugdymo procese dalyvaujančių asmenų kvalifikacijai tobulinti (straipsnis – 2.1.1.1.1.16);

28.2.5. informacinėms ir komunikacinėms technologijoms (IKT) diegti ir naudoti (internetui diegti ir naudoti, duomenų bazėms, elektroniniams dienynams tvarkyti, IKT aptarnaujantiems darbuotojams už darbą mokėti ir kitoms išlaidoms, susijusioms su IKT) (straipsnis – 2.1.1.1.1.21).

28.3. **Savivaldybei apskaičiuotas mokymo lėšas naudoja** (Finansavimo kodas Nr. 141 ML/SAV):

28.3.1. ugdymo procesui organizuoti ir valdyti;

28.3.2. švietimo pagalbai mokyklose ir pedagoginę psichologinę pagalbą teikiančiose įstaigose (darbo užmokesčiui mokėti, paslaugoms, susijusioms su psichologine, specialiąja pedagogine, specialiąja ir socialine pedagogine pagalba, prevencinėms programoms įgyvendinti, taip pat mokyklos bibliotekos darbuotojams išlaikyti);

28.3.3. mokymosi pasiekimų patikrinimams organizuoti ir vykdyti;

28.3.4. formalųjį švietimą papildančio ugdymo programoms finansuoti (įskaitant apmokėjimą už darbą mokytojams, dirbantiems pagal šias programas);

28.3.5. ugdymo finansavimo poreikių skirtumams tarp mokyklų sumažinti:

28.3.5.1. pedagoginių darbuotojų darbo užmokesčiui (įskaitant pareiginės algos pastoviosios dalies koeficientų padidinimą dėl veiklos sudėtingumo), ikimokyklinio, priešmokyklinio ir bendrojo ugdymo kokybei ir prieinamumui užtikrinti (tarp jų ir mokyti namuose), ikimokyklinio ir priešmokyklinio ugdymo formų įvairovei diegti;

28.3.5.2. finansuoti užsienio kalbų mokymuisi laikinosiose grupėse, mažesnėse už numatytąsias švietimo, mokslo ir sporto ministro tvirtinamuose pradinio, pagrindinio ir vidurinio ugdymo programų bendruosiuose ugdymo planuose;

28.3.5.3. finansuoti priemonėms, skirtoms mokinių iš nepalankios socialinės, ekonominės ir kultūrinės aplinkos mokymosi skirtumams sumažinti.

**29. Biudžeto programų išlaidoms skaičiuoti:**

29.1. Naudoti patvirtintą finansų ministro 2017 m. spalio 10 d. įsakymu Nr.1K-343 „ Dėl Finansų ministro 2003 m. liepos 3 įsakymo Nr. 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo“ pakeitimo“ pajamų ir išlaidų klasifikaciją.

29.2. Asignavimų valdytojai pateikia skaičiavimus pagal Šilalės rajono savivaldybės administracijos Finansų skyriaus pateiktas papildomas lenteles biudžeto projektui sudaryti. Šilalės rajono savivaldybės administracijos Finansų skyrius turi teisę reikalauti papildomai pagrįsti pateiktą informaciją.

29.3. Asignavimų valdytojai pateikia 2020 m. biudžeto projektą pagal Šilalės rajono savivaldybės 2019–2021 metų strateginio veiklos planą, patvirtintą Šilalės rajono savivaldybės tarybos 2019 m. kovo 28 d. sprendimu Nr. T1- 66 „Dėl Šilalės rajono savivaldybės 2019–2021 metų strateginio veiklos plano patvirtinimo“, programos, tikslai, uždaviniai, priemonės, vertinimo kriterijai, kuriuos galite rasti Šilalės rajono savivaldybės tinklalapyje [www.silale.lt](http://www.silale.lt) „Administracinė informacija“, „Biudžeto planavimo dokumentai“.

29.4. Asignavimų valdytojai, sudarydami 2020 metų programų sąmatas, atskirai pateikia 2019 m. gruodžio 31 d. esantį įsiskolinimą už suteiktas paslaugas, atliktus darbus ir įsigytas prekes padengti.

29.5. Asignavimų valdytojai gautas dotacijas, įskaitant Europos Sąjungos ir kitos tarptautinės finansinės paramos lėšas įtraukia atskira eilute į įstaigos biudžeto projektą.

**30. 2020 m. biudžeto programų sąrašas:**

01 Savivaldybės funkcijų įgyvendinimo ir valdymo tobulinimo programa;

02 Aplinkos apsaugos ir gerų sanitarijos ir higienos sąlygų užtikrinimo gyvenamojoje aplinkoje programa;

03 Šilalės rajono viešosios tvarkos ir visuomenės priešgaisrinės apsaugos programa;

04 Sveikatos apsaugos programa;

05 Kultūros ugdymo ir etnokultūros puoselėjimo programa;

06 Kūno kultūros ir sporto programa;

07 Švietimo kokybės ir mokymosi aplinkos užtikrinimo programa;

08 Valstybinių (perduotų savivaldybėms) funkcijų vykdymo programa;

09 Socialinės apsaugos plėtojimo programa;

10 Žemės ūkio plėtros ir melioracijos programa;

11 Komunalinio ūkio ir turto programa;

12 2020–2022 metų Šilalės rajono savivaldybės investicijų programa;

13 Savivaldybės infrastruktūros objektų priežiūros ir plėtros programa;

14 Jaunimo politikos įgyvendinimo programa.

**31. Normos gali būti koreguojamos** įstaigai pateikus motyvuotą, skaičiavimais pagrįstą prašymą.

**32. Programų sąmatose piniginiai rodikliai** turi būti įrašyti eurais, o visi kiti rodikliai (etatų skaičius ir kt.) – vienetais.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_